‘রূপসী পুরুলিয়া মটির টানে’ ৫০ বছরের পুজোয় এই থিমেই বাজিমাত, কোথায় জানেন?

পুরুলিয়া: পুরুলিয়া (Purulia) পৌরসভা দশ নম্বর ওয়ার্ডের সিঙ্গারপট্টি এলাকার সুভাষপল্লীর দুর্গাপুজো (Durga Puja) এবছর ৫০ বছরে পদার্পণ করেছে। সুবর্ণ জয়ন্তী উপলক্ষে মণ্ডপে আনা হয়েছে বিশেষ থিম— ‘রূপসী পুরুলিয়া মাটির টানে’, যা জেলা বাসির নজর কেড়েছে।

পুজো মণ্ডপে পুরুলিয়া জেলার গুরুত্বপূর্ণ ও ঐতিহ্যবাহী পর্যটন স্থলগুলো প্রতিফলিত হয়েছে। অযোধ্যা পাহাড়, বামনী ফলস, জয়চন্ডী পাহাড় সহ জেলার বিভিন্ন দর্শনীয় স্থানকে সৃজনশীলভাবে ফুটিয়ে তোলা হয়েছে।

আরও পড়ুন : রামগড়ের ঘটক পরিবারের দুর্গোৎসবের অজানা ইতিহাস

বিশেষ আকর্ষণ হলো এই পূজা সম্পূর্ণ মহিলাদের উদ্যোগে পরিচালিত। প্রায় ১৭ বছর ধরে এই এলাকার মহিলারাই প্রতিবার দুর্গাপুজোর সব কাজের নেতৃত্ব দিয়ে আসছেন। গৃহকর্মের পরও তারা পুজোতে অংশগ্রহণ করেন, যা মাতৃ আরাধনার এক অনন্য দৃষ্টান্ত হিসেবে বিবেচিত হচ্ছে।

সুভাষপল্লী দুর্গাপুজো কমিটির সভাপতি রিনা পাল বলেন, “মহিলাদের হাতে এই পুজো চিরকাল স্মরণীয় হয়ে থাকবে। আমাদের লক্ষ্য স্থানীয় সংস্কৃতি ও ঐতিহ্য তুলে ধরা।” সদস্য পাপিয়া সরকারি বলেন, “প্রত্যেক মহিলা নিজ নিজ দক্ষতা দিয়ে মণ্ডপ সাজিয়েছেন। এটা আমাদের জন্য গর্বের বিষয়।”

দর্শনার্থীরা জানান, সুবর্ণ জয়ন্তী উপলক্ষে মণ্ডপের সৃজনশীল থিম ও মহিলাদের সক্রিয় অংশগ্রহণ এই দুর্গাপুজোকে বিশেষ করে তুলেছে।